[{"text_idx": "#000002", "text": "Aktore aritzen zara, argazkiak ateratzen dituzu, arte plastikoko lanak... Nola definitzen duzu zure burua? Nor da Karen Mun\u0303oz Etxebeste?\nAskotan egin didaten galdera da, eta erantzuten ez dakit. Hitz bat erabili beharko banu, izango litzateke autonomoa."}, {"text_idx": "#000006", "text": "Adierazteko moduak bilatzen nerabezaroan hasiko nintzen, baina gehiago gaztaroan. Antzerkia ikasi nahi nuela izan zen pauso erabakigarria, eta antzerkiak eman zizkidan erremintak nire sorkuntza azaleratzeko; beste mila modu daudela ikusten duzu gero. Ttikitan pintura ikasi nuen Joxe Mari Isasarekin, eta konfinamendura arte ez nituen berriro hartu pintzelak. Etxeko margoak deskubritu nituen, berriro hasi nintzen."}, {"text_idx": "#000013", "text": "Bukatu eta batek galdetu zidan lehenengo gauza izan zen: \u00abBenetan egin al duzu negar?\u00bb. Beste batek, esan zidan \u00abguai\u00bb \u2014hitz hori erabili zuen\u2014 zegoela ikustea askotan kontatu zieten gauza bat, baina sekula ikusi ez dutena. Hamar urteko neska batek esatea horrelakoak gertatzea oso gaizki dagoela..."}, {"text_idx": "#000027", "text": "Probatzen hasi nintzen, negu honetan bertan, eta egin dudan lanik asebetegarriena izan da, biribilena. Bukatzean, nire buruari galdetu nion ea zergatik ez nuen lehenago probatu. Oso polita eta errealista geratu zitzaidan. Ilargiak margotu nituen, nola ez."}, {"text_idx": "#000031", "text": "\u00abPozez zoratzen nago, bazelako garaia gazteek plaza hartzekoa\u00bb"}]